VAIO Ръководство на потребителя Серии SVE14A1

Справка

# Бележки за използването на функцията BLUETOOTH(R) <модели, оборудвани с BLUETOOTH>

Преди да използвате функцията BLUETOOTH, прочетете предпазните мерки за правилна употреба по-долу.

- В някои страни или региони използването на функцията BLUETOOTH може да е ограничено от местните разпоредби.

- Функцията BLUETOOTH може да не работи с някои устройства в зависимост от производителя или версията на софтуера, използвана от производителя. Проверете изискванията към системата на BLUETOOTH устройството, преди да го закупите.
  За информация относно BLUETOOTH устройства посетете сайта за поддръжка на VAIO.
  Някои BLUETOOTH устройства изискват удостоверяване (сдвояване), преди да осъществят връзка с друго устройство. Извършете процеса на удостоверяване преди свързване с такива устройства.

- BLUETOOTH устройствата работят на честота от 2,4 ГХц, която се използва от много устройства. BLUETOOTH устройствата използват технологията за намаляване на радиосмущенията от други устройства, използващи същата честота. Въпреки това е възможно радиосмущенията да намалят скоростта на връзката и обхвата на комуникация, както и да доведат до грешка в комуникацията.

- Скоростта и обхватът на комуникацията може да се различават в зависимост от следните условия:

- Разстояние между устройствата за комуникация

- Наличие на препятствия между устройствата

- Околна среда, включваща наличие на стени и материали, подобни на стени

- Конфигурация на устройството

- Използван софтуер

- Условия на радиовълните
  Комуникациите може да се прекъснат в зависимост от условията на радиовълните.

- Ако вашият компютър VAIO е съвместим с високоскоростна BLUETOOTH технология и възнамерявате да го използвате за високоскоростна комуникация, разрешете безжичната LAN връзка и функцията за BLUETOOTH на компютъра.

- Възможно е понякога големи файлове да бъдат повредени по време на непрекъснат обмен поради ограниченията на стандарта за BLUETOOTH и електромагнитни смущения в околната среда.

- Свързването на няколко BLUETOOTH устройства към компютъра VAIO може да доведе до претоварване на каналите, което да доведе до по-слаба производителност на устройствата. Това е нормално за BLUETOOTH технологията и не указва неизправност.

- Видеото и аудиото може да не са синхронизирани, ако възпроизвеждате видеоклипове на компютъра VAIO с аудио от свързано BLUETOOTH устройство. Това е често срещано явление при BLUETOOTH технологията и не указва неизправност.

- Всички BLUETOOTH устройства трябва да са сертифицирани чрез процедурата, определена от Bluetooth SIG, за да се провери дали са съвместими със стандарта за BLUETOOTH.
  Дори ако BLUETOOTH устройствата са съвместими със стандарта за BLUETOOTH е възможно производителността, спецификациите и работните процедури на отделните устройства да се различават. Обмен на данни може да не е възможен при всички ситуации.

- Не се гарантира съвместимост на всички BLUETOOTH устройства с компютъра VAIO.

- Ако спешно се налага да забраните функцията за BLUETOOTH, изключете компютъра VAIO.

Сродна тема
За функцията BLUETOOTH(R) <модели, оборудвани с BLUETOOTH>
Комуникация с друго BLUETOOTH(R) устройство, като например мишка<модели, оборудвани с BLUETOOTH>
Спиране на BLUETOOTH(R) комуникациите <модели, оборудвани с BLUETOOTH>
За BLUETOOTH(R) защитата <модели, оборудвани с BLUETOOTH>
Бележки за използването на функцията за безжична LAN