VAIO Ръководство на потребителя Серии SVE14A1

ЧЗВ

#### Какво да направя, ако видеоклиповете не се възпроизвеждат гладко?

- Препоръчително е да забраните скрийнсейвъра.
  Ако скрийнсейвърът е разрешен, той може да се активира по време на възпроизвеждането на DVD диска и да попречи на успешното му изпълнение. Някои скрийнсейвъри могат дори да променят разделителната способност и цветовете на дисплея.

- Ако сте задали изходния видеосигнал към екрана на компютъра и към външен дисплей, променете изходния видеосигнал към едно от двете.

- Ако сте разрешили функцията за Теми на Aero за тема на работния плот, променете текущата тема на работния плот.
  Вж. Помощ и поддръжка на Windows за информация относно смяната на темата.

- Някои видеоклипове може да не се възпроизвеждат гладко в зависимост от типа им или от тяхната скорост на предаване. Намаляването на разделителната способност на екрана може да подобри качеството на възпроизвеждане на видео. [Подробности]

- Ако в момента се извършва достъп до данните в дадена карта с памет (индикаторът за достъп до носителя свети), изчакайте да завърши достъпът до данни, след което стартирайте възпроизвеждането отново.

- Ако възпроизвеждате видеоклип, съхранен на картата с памет, го копирайте във вграденото устройство за съхранение, след което възпроизведете копираното видео.